IHL ธุรกิจฟอกหนังสดใส ลุ้นกำไร Q3 โตเด่น 124.8% ซื้อเป้า 13.80 บ.
IHL ธุรกิจฟอกหนังสดใส ลุ้นกำไร Q3 โตเด่น 124.8% ซื้อเป้า 13.80 บ.
3 พ.ย. 2560

บล.ไอร่า ระบุในบทวิเคราะห์วันนี้(3พ.ย.) ว่า บริษัท อินเตอร์ไฮด์ จำกัด (มหาชน) หรือ IHL  คาดไตรมาส 3/60 กำไรสุทธิ 76 ล้านบาท เติบโต 124.8% เทียบช่วงเดียวกันของปีก่อน และ 26.4% เทียบไตรมาสก่อนหน้า คาด IHL จะรับรู้รายได้เต็มกำลังการฟอกหนังวัว 4.5 แสนตัวต่อปี (นับเฉพาะกำลังการฟอกสำหรับกลุ่ม Service) เป็นครั้งแรก ในไตรมาส3/60 ก่อนจะเพิ่มกำลังการฟอกเป็น 6.0 แสนตัวต่อปี ในไตรมาส 4/60 และคาดกำลังการฟอกจะเพิ่มขึ้นอีก 1 ล้านตัวต่อปีในปี’61 และคาดกำลังการฟอกจะเพิ่มเป็น 2.6 ล้านตัวต่อปี ภายในปี’62
คาดรายได้จากการขายและบริการ อยู่ที่ 575 ล้านบาท (+16.8% เทียบช่วงเดียวกันของปีก่อน และ +17.1% เทียบไตรมาสก่อนหน้า) คาดในจำนวนนี้เป็นงานฟอกฟอกหนังวัวของ GLI จำนวน 157 ล้านบาท และคาดอัตรากำไรขั้นต้นอยู่ที่ 22.3% เพิ่มขึ้นจาก 21.6% เมื่อไตรมาส2/60 และ 18.8% เมื่อไตรมาส3/59 หลักๆ จากการรับรู้รายได้ในกลุ่ม Service มากขึ้น ซึ่งเป็นงานมาร์จินสูง และคาดส่งผลให้กำไรสุทธิเติบโตเด่น โดยคาดอยู่ที่ 76 ล้านบาท (+124.8% เทียบช่วงเดียวกันของปีก่อน และ +26.4% เทียบไตรมาสก่อนหน้า)
ขณะที่ยอดการผลิตรถยนต์ล่าสุดเดือนก.ย.60 เติบโต 9.9% เทียบช่วงเดียวกันของปีก่อน เป็นการเติบโตแบบ เทียบช่วงเดียวกันของปีก่อน 3 เดือนติดต่อกัน และทำให้ไตรมาส 3 เติบโต 8.5% เทียบช่วงเดียวกันของปีก่อน หลังจากที่หดตัว -4.3% เทียบช่วงเดียวกันของปีก่อน ในครึ่งแรกปี 60 ซึ่งคาดว่าจะส่งผลบวกต่อ IHL ที่มีรายได้หลักในปัจจุบันมาจากการผลิตหนังสำหรับอุตสาหกรรมยานยนต์ ประเมินราคาเป้าหมายปี’61 ที่ 13.80 บาท